techiaith/cofnodycynulliad_en-cy huggingface dataset:
English: Well, I certainly don't recognise that version of history. It's not a Government Bill, it's a Bill for Members of the Assembly. I absolutely think it is for Members here to put their arguments, to try to persuade one another. There will be many different points of view, and then we will decide on it in the democratic way. The Government has not been the sponsor or the inspiration for this Bill, and neither should we be.
Welsh: Wel, nid wyf i'n adnabod y fersiwn honno o hanes, yn sicr. Nid Bil Llywodraeth yw ef, Bil i Aelodau'r Cynulliad yw ef. Rwy'n credu'n llwyr mai lle'r Aelodau yma yw cyflwyno eu dadleuon, i geisio perswadio ei gilydd. Bydd llawer o wahanol safbwyntiau, ac yna byddwn yn penderfynu arno yn y ffordd ddemocrataidd. Nid y Llywodraeth fu noddwr nag ysbrydoliaeth y Bil hwn, ac ni ddylem ni fod ychwaith.
English: I know the Government's not the sponsor, but you, First Minister, as an individual Member, were responsible for the representations that you made, and that was why I asked was it not the case that we have the version the Llywydd put forward because of those representations, and because of how strongly and forcefully you put forward that having 'Senedd' on a monolingual basis would command a consensus when it patently does not. Now, another aspect of that Bill that you're now looking to change, and I hope you will vote for the amendments that are down in my name and that of your predecessor, relates to the rights of foreign nationals to vote. Now, I recall at Labour conference that there was a motion passed towards the end that said not only did Labour now want to keep freedom of movement with the European Union, but Labour wants to extend freedom of movement to the whole world, and give people an immediate right to vote, regardless of nationality. And a week or two later, we see Welsh Government come to seek to amend this Bill, which isn't a Government Bill, to implement Corbyn and Labour's policy. Now, if the situation is as you and your party wish, of lifting immigration restrictions and extending freedom of movement globally, have you made an estimate of how many people would be involved if we extend voting rights to foreign nationals in the way you now propose?
Welsh: Rwy'n gwybod nad y Llywodraeth yw'r noddwr, ond chi, Prif Weinidog, fel Aelod unigol, oedd yn gyfrifol am y sylwadau a wnaethoch chi, a dyna pam y gofynnais onid oedd hi'n wir bod gennym ni'r fersiwn a gyflwynwyd gan y Llywydd oherwydd y sylwadau hynny, ac oherwydd pa mor gryf a grymus y gwnaethoch chi gynnig y byddai cael 'Senedd' ar sail uniaith yn ennyn consensws pan ei bod hi'n amlwg nad yw hynny'n wir. Nawr, mae agwedd arall ar y Bil hwnnw yr ydych chi'n ceisio ei newid erbyn hyn, ac rwy'n gobeithio y byddwch chi'n pleidleisio o blaid y gwelliannau sydd wedi eu nodi yn fy enw i ac enw eich rhagflaenydd, yn ymwneud â hawliau gwladolion tramor i bleidleisio. Nawr, rwy'n cofio yng nghynhadledd y Blaid Lafur y pasiwyd cynnig tua'r diwedd a ddywedodd nid yn unig bod Llafur eisiau cadw'r rhyddid i symud o fewn yr Undeb Ewropeaidd, ond bod Llafur eisiau ymestyn rhyddid i symud i'r byd i gyd, a rhoi hawliau ar unwaith i bobl bleidleisio, waeth beth fo'u cenedligrwydd. Ac wythnos neu ddwy yn ddiweddarach, rydym ni'n gweld Llywodraeth Cymru yn dod i geisio diwygio'r Bil hwn, nad yw'n Fil Llywodraeth, i weithredu polisi Corbyn a'r Blaid Lafur. Nawr, os yw'r sefyllfa fel yr ydych chi a'ch plaid yn dymuno, o godi cyfyngiadau mewnfudo ac ymestyn rhyddid i symud yn fyd-eang, a ydych chi wedi gwneud amcangyfrif o faint o bobl a fyddai dan sylw pe byddem ni'n ymestyn hawliau pleidleisio i wladolion tramor yn y modd yr ydych chi'n ei gynnig nawr?
English: Llywydd, I think the Member is accusing me of supporting Labour Party policy, so I'm grateful to him for that. I look forward tomorrow to voting in favour of allowing those people from other parts of the world who have made their homes and their futures here in Wales to give them the opportunity to express their commitment to our futures by taking part in our democratic processes. That is absolutely the right thing for us to do, and it is particularly the right thing for us to do at a time when those people feel that their place in Wales is less secure than it ever has been, where they are made to feel by others that they're not welcome to be here, and this party - and others, I hope, on the floor of this Assembly - will be determined to send exactly the opposite message. Those people have a stake in our futures and their futures, they live in our communities, they have a right to participate, and they have a right to participate democratically too.
Welsh: Llywydd, rwy'n credu bod yr Aelod yn fy nghyhuddo i o gefnogi polisi'r Blaid Lafur, felly rwy'n ddiolchgar iddo am hynny. Edrychaf ymlaen yfory at bleidleisio o blaid caniatáu i'r bobl hynny o rannau eraill o'r byd sydd wedi gwneud eu cartrefi a'u dyfodol yma yng Nghymru i roi'r cyfle iddyn nhw fynegi eu hymrwymiad i'n dyfodol trwy gymryd rhan yn ein prosesau democrataidd. Dyna'n sicr yw'r peth iawn i ni ei wneud, ac mae'n arbennig y peth iawn i ni ei wneud ar adeg pan fo'r bobl hynny'n teimlo bod eu lle yng Nghymru yn llai diogel nag y bu erioed, lle maen nhw'n cael eu gwneud i deimlo gan eraill nad oes croeso iddyn nhw fod yma, a bydd y blaid hon - ac eraill, gobeithio, ar lawr y Cynulliad hwn - yn benderfynol o anfon y neges sy'n llwyr i'r gwrthwyneb. Mae gan y bobl hynny gyfran yn ein dyfodol ac yn eu dyfodol nhw, maen nhw'n byw yn ein cymunedau, mae ganddyn nhw hawl i gymryd rhan, ac mae ganddyn nhw hawl i gymryd rhan yn ddemocrataidd hefyd.
English: I thank the Member for that. I have always been clear that, once the disciplinary process at Caerphilly council came to a conclusion, the regulations agreed by the National Assembly in 2006, and their implementation, should be reviewed on an all-Wales basis. The current system has not worked and needs to be reformed.
Welsh: Diolchaf i'r Aelod am hynna. Rwyf i wedi bod yn eglur erioed, ar ôl i'r broses ddisgyblu yng Nghyngor Caerffili ddod i ben, y dylid adolygu'r rheoliadau y cytunwyd arnynt gan y Cynulliad Cenedlaethol yn 2006, a'u gweithrediad, ar sail Cymru gyfan. Nid yw'r system bresennol wedi gweithio ac mae angen ei diwygio.
English: Disreputable, dishonest and should have been dismissed long ago - these are the views of Caerphilly residents about Anthony O'Sullivan, the disgraced and now finally dismissed chief executive of Caerphilly County Borough Council. He was sacked last week after being found by the whole council of being guilty of gross misconduct. There were concerns raised about the way he was appointed by the then Plaid Cymru-led authority back in 2014, when the post wasn't advertised to external competition. That rule was changed in 2014 by the Labour Welsh Government. Will the First Minister give his commitment today that the Oldham review will consider all aspects of recruitment and disciplinary practices for senior officers, and ensure that the misery that has been inflicted on the Caerphilly county borough for the past seven years cannot be repeated?
Welsh: Enw drwg, anonest a dylai fod wedi cael ei ddiswyddo amser maith yn ôl - dyna farn trigolion Caerffili ar Anthony O'Sullivan, prif weithredwr Cyngor Bwrdeistref Sirol Caerffili sydd mewn anfri ac wedi ei ddiswyddo o'r diwedd. Cafodd ei ddiswyddo yr wythnos diwethaf ar ôl i'r Cyngor cyfan ei gael yn euog o gamymddwyn difrifol. Codwyd pryderon am y ffordd y cafodd ei benodi gan yr awdurdod a arweiniwyd gan Blaid Cymru ar y pryd yn ôl yn 2014, pryd na hysbysebwyd y swydd i gystadleuaeth allanol. Newidiwyd y rheol honno yn 2014 gan Lywodraeth Lafur Cymru. A wnaiff y Prif Weinidog roi ei ymrwymiad heddiw y bydd adolygiad Oldham yn ystyried pob agwedd ar arferion recriwtio a disgyblu uwch swyddogion, a sicrhau na ellir ailadrodd y dioddefaint a achoswyd i fwrdeistref sirol Caerffili yn ystod y saith mlynedd diwethaf?
English: Llywydd, can I think the Member for his continued attention to this mater? One of the first questions I answered on the floor of the Assembly as the then local government Minister was a question from Hefin David asking that the processes that have governed events at Caerphilly council should be reviewed, and I gave him an undertaking then that, once the process came to a conclusion, such a review would be instituted. And Members will have seen the written statement issued yesterday by Julie James, setting out the terms of that review, and the rapid timescales within which we expect it to report. In the meantime, as Hefin David has said, principal councils are now required to advertise publicly a chief officer role where the salary is £100,000 or more per annum, and that is absolutely the way in which those very important posts should be made known to the public, and competed for on the basis of the best possible field of candidates. I look forward to the work that Peter Oldham QC will now carry out. I want to make sure that the whole process that was previously agreed on the floor of this Assembly is thoroughly reviewed. I want him to look at the way in which those rules have been implemented on the ground, in case there are flaws of implementation as well as any difficulties in the rule book itself. And I look forward to us being able to come back to the Assembly as rapidly as we are able to, in order to ensure that the events that have unfolded in Caerphilly will not be repeated elsewhere.
Welsh: Llywydd, a gaf i ddiolch i'r Aelod am ei sylw parhaus i'r mater hwn? Un o'r cwestiynau cyntaf a atebais ar lawr y Cynulliad fel y Gweinidog llywodraeth leol ar y pryd oedd cwestiwn gan Hefin David yn gofyn i'r prosesau sydd wedi rheoli digwyddiadau yng nghyngor Caerffili gael eu hadolygu, a rhoddais addewid iddo bryd hynny, ar ôl i'r broses ddod i ben, y byddai adolygiad o'r fath yn cael ei sefydlu. A bydd yr Aelodau wedi gweld y datganiad ysgrifenedig a gyhoeddwyd gan Julie James ddoe, yn nodi telerau'r adolygiad hwnnw, a'r amserlenni cyflym yr ydym ni'n disgwyl iddo adrodd yn unol â nhw. Yn y cyfamser, fel y mae Hefin David wedi ei ddweud, mae'n ofynnol erbyn hyn i brif gynghorau hysbysebu swydd prif swyddog yn gyhoeddus pan fo'r cyflog yn £100,000 neu fwy y flwyddyn, a dyna'n sicr y ffordd y dylai'r swyddi pwysig iawn hynny gael eu gwneud yn hysbys i'r cyhoedd, ac y dylid cystadlu amdanyn nhw ar sail y detholiad gorau posibl o ymgeiswyr. Edrychaf ymlaen at y gwaith y bydd Peter Oldham CF yn ei wneud nawr. Rwyf i eisiau gwneud yn siŵr bod yr holl broses y cytunwyd arni'n flaenorol ar lawr y Cynulliad hwn yn cael ei hadolygu'n drwyadl. Rwyf i eisiau iddo edrych ar y ffordd y mae'r rheolau hynny wedi cael eu gweithredu ar lawr gwlad, rhag ofn bod diffygion gweithredu yn ogystal ag unrhyw anawsterau yn y llyfr rheolau ei hun. Ac edrychaf ymlaen at allu dod yn ôl i'r Cynulliad mor gyflym ag y gallwn, er mwyn sicrhau na fydd y digwyddiadau a welwyd yng Nghaerffili yn cael eu hailadrodd mewn mannau eraill.
English: First Minister, I'm sure you will agree that it is totally unacceptable for all concerned that the chief executive of a local authority can be suspended on full pay for more than six years. I understand the case of Caerphilly council's former chief executive is the longest running disciplinary case of its kind in local government history. It is estimated to have cost the council already more than £4 million, which could actually cover all the homelessness in Wales - you know, we are suffering at the moment. And this £4 million - . Mr O'Sullivan is reported to be taking his case to an employment tribunal now. You know and I know that - you have already indicated - the system needs to be reviewed and reformed. You said that earlier on the television. Can you advise when this review will be commenced and how long you expect this process to take, please? Because this situation cannot be allowed to occur again in future, at a huge cost to the public purse and to the life and the reputation of the individual involved in this case.
Welsh: Prif Weinidog, rwy'n siŵr y byddwch chi'n cytuno ei bod hi'n gwbl annerbyniol i bawb dan sylw y gall prif weithredwr awdurdod lleol gael ei wahardd dros dro ar gyflog llawn am fwy na chwe blynedd. Rwy'n deall mai achos cyn brif weithredwr cyngor Caerffili yw'r achos disgyblu mwyaf hirhoedlog o'i fath yn hanes llywodraeth leol. Amcangyfrifir ei fod wedi costio mwy na £4 miliwn i'r cyngor eisoes, a allai mewn gwirionedd leddfu'r holl ddigartrefedd yng Nghymru - yr ydym ni'n ei ddioddef ar hyn o bryd, wyddoch chi. A'r £4 miliwn hwn - . Dywedir bod Mr O'Sullivan yn mynd â'i achos i dribiwnlys cyflogaeth nawr. Rydych chi'n gwybod ac rwyf innau'n gwybod - rydych chi eisoes wedi nodi - bod angen adolygu a diwygio'r system. Dywedasoch hynny'n gynharach ar y teledu. A allwch chi ddweud pryd y bydd yr adolygiad hwn yn cael ei gychwyn a faint o amser yr ydych chi'n disgwyl i'r broses hon ei gymryd, os gwelwch yn dda? Oherwydd ni ellir caniatáu i'r sefyllfa hon godi eto yn y dyfodol, am gost enfawr i bwrs y wlad ac i fywyd ac enw da yr unigolyn dan sylw yn yr achos hwn.
English: I thank the Member for that. As Members will have seen in the written statement issued yesterday by Julie James, Peter Oldham QC has now been appointed to undertake a rapid review of existing arrangements. That work has therefore already begun. We hope that that will report early in the new year, so it is a genuinely rapid review, and then we will report to the floor of the National Assembly on the conclusions that Mr Oldham reaches and bring forward any changes to existing regulations that we need to make in order to avoid the difficulties that have been experienced in recent times at Caerphilly.
Welsh: Diolchaf i'r Aelod am hynna. Fel y bydd yr Aelodau wedi gweld yn y datganiad ysgrifenedig a gyhoeddwyd ddoe gan Julie James, mae Peter Oldham CF wedi ei benodi erbyn hyn i gynnal adolygiad cyflym o'r trefniadau presennol. Felly, mae'r gwaith hwnnw eisoes wedi dechrau. Gobeithiwn y bydd hwnnw'n adrodd yn gynnar yn y flwyddyn newydd, felly mae'n adolygiad gwirioneddol gyflym, ac wedyn byddwn yn adrodd i lawr y Cynulliad Cenedlaethol ar y casgliadau y bydd Mr Oldham yn dod iddynt ac yn cyflwyno unrhyw newidiadau i'r rheoliadau presennol y mae angen i ni eu gwneud er mwyn osgoi'r anawsterau a gafwyd yn ddiweddar yng Nghaerffili.
English: Llywydd, the rules in relation to lobbying are set out in the ministerial code.
Welsh: Llywydd, mae'r rheolau o ran lobïo wedi eu nodi yn nghod y gweinidogion.
English: First Minister, you were elected to lead your party claiming to be a twenty-first century socialist, but the simple truth is that there are no rules on corporate lobbying in Wales, making our Senedd the least protected in the UK and in Europe, in fact. Labour is the party opposing these rules. In the US, democratic socialist Alexandria Ocasio-Cortez is working with none other than Ted Cruz to make a deal on banning lawmakers from lobbying. US presidential candidate Bernie Sanders has launched a plan to curb corporate lobbying, including making it so that former members of Congress or senior staffers are not able to lobby. But there are no such rules here in Wales, or, indeed, plans. The lobbying firms are packed with former Assembly Members and special advisers, which is a recipe for corruption. Your Government has opposed bringing in even a statutory register of lobbyists, let alone something stronger. Do you recognise the need for stronger lobbying rules? And will you, as a self described socialist, join what is going on in the US by bringing in tough rules on corporate lobbying?
Welsh: Prif Weinidog, fe'ch etholwyd i arwain eich plaid yn honni eich bod yn sosialydd ar gyfer yr unfed ganrif ar hugain, ond y gwir plaen amdani yw nad oes unrhyw reolau ar lobïo corfforaethol yng Nghymru, sy'n gwneud ein Senedd yr un sydd wedi ei diogelu leiaf yn y DU ac yn Ewrop, a dweud y gwir. Llafur yw'r blaid sy'n gwrthwynebu'r rheolau hyn. Yn yr Unol Daleithiau, mae'r sosialydd democrataidd Alexandria Ocasio-Cortez yn gweithio gyda Ted Cruz o bawb i daro bargen ar wahardd deddfwyr rhag lobïo. Mae ymgeisydd arlywyddol yr Unol Daleithiau Bernie Sanders wedi lansio cynllun i ffrwyno lobïo corfforaethol, gan gynnwys sicrhau nad yw cyn-aelodau'r Gyngres nac uwch staffwyr yn gallu lobïo. Ond nid oes rheolau o'r fath yma yng Nghymru, nac, yn wir, cynlluniau. Mae'r cwmnïau lobïo yn llawn o gyn-Aelodau Cynulliad a chynghorwyr arbennig, sy'n sicr o arwain at lygredd. Mae eich Llywodraeth wedi gwrthwynebu cyflwyno cofrestr statudol o lobïwyr hyd yn oed, heb sôn am rywbeth cryfach. A ydych chi'n cydnabod yr angen am reolau lobïo cryfach? Ac a wnewch chi, fel sosialydd hunan-ddisgrifiedig, ymuno â'r hyn sy'n digwydd yn yr Unol Daleithiau trwy gyflwyno rheolau llym ar lobïo corfforaethol?
English: Llywydd, these matters have been discussed and considered at the standards committee, a committee with which I think the Member has some familiarity, and I am content to abide by the advice that the standards committee provides.
Welsh: Llywydd, mae'r materion hyn wedi eu trafod a'u hystyried yn y pwyllgor safonau, pwyllgor yr wyf i'n credu y mae'r Aelod yn gyfarwydd ag ef, ac rwyf i'n fodlon glynu wrth y cyngor y mae'r pwyllgor safonau yn ei roi.
English: As Neil McEvoy has said, or indicated, I think if one thing is clear about lobbying in Wales at the moment it's that there is a distinct lack of clarity, which has caused some of the issues over the last, well, few months and years. So, it's clear, as you mentioned, the standards committee report - I think my colleague Paul Davies was on the committee at the time that was looked into - came forward with various proposals of how to clarify matters within Wales. I think the idea of a lobbyist register was mentioned, whether that be voluntary or not. Can you tell me, since the publication of that report - yes, that has been discussed by standards committee, but, obviously, Welsh Government will need to provide a way forward through this - have you come to any conclusions in terms of whether a register would be a good way to go in the future, and whether that should be voluntary or non-voluntary, and how it would be regulated, in fact?
Welsh: Fel y mae Neil McEvoy wedi dweud, neu ei awgrymu, rwy'n credu os oes un peth yn eglur am lobïo yng Nghymru ar hyn o bryd y peth hwnnw yw bod diffyg eglurder amlwg, sydd wedi achosi rhai o'r problemau dros, wel, yr ychydig fisoedd a blynyddoedd diwethaf. Felly, mae'n eglur, fel y soniasoch, bod adroddiad y pwyllgor safonau - credaf fod fy nghyd-Aelod Paul Davies ar y pwyllgor ar yr adeg yr ymchwiliwyd i hynny - wedi cyflwyno cynigion amrywiol ynghylch sut i egluro materion yng Nghymru. Rwy'n credu bod y syniad o gofrestr lobïwyr wedi ei grybwyll, boed hwnnw'n wirfoddol ai peidio. A allwch chi ddweud wrthyf i, ers cyhoeddi'r adroddiad hwnnw - do, mae hynny wedi ei drafod gan y pwyllgor safonau, ond, yn amlwg, bydd angen i Lywodraeth Cymru ddarparu ffordd ymlaen drwy hyn - a ydych chi wedi dod i unrhyw gasgliadau o ran pa un a fyddai cofrestr yn un ffordd dda o weithredu yn y dyfodol, ac a ddylai hynny fod yn wirfoddol neu'n orfodol, a sut y byddai'n cael ei reoleiddio, mewn gwirionedd?
English: Well, Llywydd, as I said, I think these are matters for the standards committee to advise on, and my understanding is that, when the standards committee considered the matter of a register, it decided to make further inquiries and to give further thought to that matter. I look forward to receiving any advice that the standards committee provides, because these things are not matters for Government, they are matters for the standards of conduct of all Assembly Members, and that's why we have a standards committee to advise us on the best way to resolve these matters.
Welsh: Wel, Llywydd, fel y dywedais, rwy'n credu bod y rhain yn faterion i'r pwyllgor safonau gynghori arnynt, ac yn ôl yr hyn a ddeallaf, pan ystyriodd y pwyllgor safonau y mater o gofrestr, penderfynodd wneud ymholiadau pellach a rhoi ystyriaeth bellach i'r mater hwnnw. Edrychaf ymlaen at gael unrhyw gyngor y mae'r pwyllgor safonau yn ei ddarparu, gan nad yw'r pethau hyn yn faterion i'r Llywodraeth, maen nhw'n faterion i safonau ymddygiad pob Aelod Cynulliad, a dyna pam mae gennym ni bwyllgor safonau i'n cynghori ni ar y ffordd orau o ddatrys y materion hyn.
English: I thank the Member for that question. Public Health Wales and partner agencies continue to investigate a higher than usual number of cases of legionnaire's disease in the Barry area. Extensive investigations have so far been unable to link any of these cases to a common source.
Welsh: Diolchaf i'r Aelod am y cwestiwn yna. Mae Iechyd Cyhoeddus Cymru ac asiantaethau partner yn parhau i ymchwilio i nifer uwch na'r arfer o achosion o glefyd y llengfilwyr yn ardal y Barri. Hyd yma, nid yw ymchwiliadau helaeth wedi gallu cysylltu unrhyw un o'r achosion hyn â ffynhonnell gyffredin.
English: Thank you for that answer, First Minister. There are around 30 cases of legionnaire's disease in Wales each year, on average, but in the last 12 months there have been 11 in Barry. You're quite right that Public Health Wales has not yet been able to find a cause and does not consider it, yet, an official legionnaire's disease outbreak, but it's surely of great concern to residents. And they will remember the unfortunate deaths and serious illnesses in 1999 that occurred in the authority. Members of the public, of course, can do many things to reduce their risk - basically to ensure standing water isn't left in taps, and draining water bowsers and garden hoses, and using commercial screen washes in their vehicles. Because I don't think many people realise that these are the vectors, often, and the way the disease is transmitted. Public Health Wales and their partner agencies, I understand, are advising employers to check their policies, because, unfortunately, the workplace has, in the past, also been a vector. Can you give us any specifics on what is being done to raise the public profile and, in particular, to ensure employers are doing what is their duty to do?
Welsh: Diolch am yr ateb yna, Prif Weinidog. Ceir tua 30 o achosion o glefyd y llengfilwyr yng Nghymru bob blwyddyn, ar gyfartaledd, ond bu 11 yn y Barri yn ystod y 12 mis diwethaf. Rydych chi yn llygad eich lle nad yw Iechyd Cyhoeddus Cymru wedi llwyddo i ddod o hyd i achos hyd yn hyn ac nad yw'n ei ystyried yn argyfwng clefyd y llengfilwyr swyddogol, hyd yn hyn, ond mae'n sicr yn bryder mawr i drigolion. A byddan nhw'n cofio'r marwolaethau anffodus a'r afiechydon difrifol ym 1999 a gafwyd yn yr awdurdod. Gall aelodau'r cyhoedd, wrth gwrs, wneud llawer o bethau i leihau eu risg - yn y bôn, sicrhau nad yw dŵr llonydd yn cael ei adael mewn tapiau, a draenio tanciau dŵr a phibelli dŵr gardd, a defnyddio golchyddion sgrin masnachol yn eu cerbydau. Oherwydd nid wyf i'n credu bod llawer o bobl yn sylweddoli mai'r rhain yw'r fectorau, yn aml, a'r ffordd y mae'r clefyd yn cael ei drosglwyddo. Mae Iechyd Cyhoeddus Cymru a'i asiantaethau partner, yn ôl yr hyn a ddeallaf, yn cynghori cyflogwyr i wirio eu polisïau, oherwydd, yn anffodus, mae'r gweithle wedi bod yn fector hefyd yn y gorffennol. A allwch chi roi unrhyw fanylion penodol i ni am yr hyn sy'n cael ei wneud i godi'r proffil cyhoeddus ac, yn benodol, i sicrhau bod cyflogwyr yn gwneud yr hyn y mae'n ddyletswydd arnyn nhw ei wneud?